Abdulaziz Kamilov Moskvada Sergey Lavrov bilan oliy darajadagi O‘zbekiston—Rossiya uchrashuviga tayyorgarlikni muhokama qildi

2016-yilning 8-aprel, juma kuni Moskvada MDH tashqi ishlar vazirlari Kengashida qatnashayotgan O‘zbekiston Respublikasi tashqi ishlar vaziri Abdulaziz Kamilov Rossiya Federatsiyasi tashqi ishlar vaziri Sergey Lavrov bilan uchrashdi. Bu haqda TIV matbuot xizmati xabar bermoqda.

Bo‘lib o‘tgan suhbat davomida tomonlar O‘zbekiston va Rossiya munosabatlarining dolzarb masalalari, MDH kun tartibi, xalqaro va mintaqaviy muammolar yuzasidan fikr almashdi.
Ikki davlat tashqi siyosat idoralari rahbarlari oliy darajadagi O‘zbekiston—Rossiya uchrashuviga tayyorgarlikning borishini ham muhokama qildi.